CELEX: 
Language: lt
Date: 1285372800000
Title: 2010/510/ES: 2010 m. gegužės 5 d. Europos Parlamento sprendimas dėl Europos profesinio mokymo plėtros centro 2008 finansinių metų biudžeto įvykdymo patvirtinimo#2010 m. gegužės 5 d. Europos Parlamento rezoliucija su pastabomis, sudarančiomis neatskiriamą jo sprendimo dėl Europos profesinio mokymo plėtros centro 2008 finansinių metų biudžeto įvykdymo patvirtinimo dalį

25.9.2010   
            
            
               LT
            
            
               Europos Sąjungos oficialusis leidinys
            
            
               L 252/124
            
         EUROPOS PARLAMENTO SPRENDIMAS
   2010 m. gegužės 5 d.
   dėl Europos profesinio mokymo plėtros centro 2008 finansinių metų biudžeto įvykdymo patvirtinimo
   (2010/510/ES)
   EUROPOS PARLAMENTAS,
   atsižvelgdamas į Europos profesinio mokymo plėtros centro 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos profesinio mokymo plėtros centro 2008 finansinių metų metinių finansinių ataskaitų su Centro atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (3), ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7-0091/2010),
   
               1.
            
            
               patvirtina Europos profesinio mokymo plėtros centro direktoriui, kad Centro 2008 finansinių metų biudžetas įvykdytas;
            
         
               2.
            
            
               išdėsto savo pastabas toliau pateikiamoje rezoliucijoje;
            
         
               3.
            
            
               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos profesinio mokymo plėtros centro direktoriui, Tarybai, Komisijai bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).
            
         
      
         
            Pirmininkas
         
         Jerzy BUZEK
      
      
         
            Generalinis sekretorius
         
         Klaus WELLE
      
   
   
      (1)  OL C 304, 2009 12 15, p. 118.
   
      (2)  OL L 248, 2002 9 16, p. 1.
   
      (3)  OL L 39, 1975 2 13, p. 1.
   
      (4)  OL L 357, 2002 12 31, p. 72.
   
      EUROPOS PARLAMENTO REZOLIUCIJA
      2010 m. gegužės 5 d.
      su pastabomis, sudarančiomis neatskiriamą jo sprendimo dėl Europos profesinio mokymo plėtros centro 2008 finansinių metų biudžeto įvykdymo patvirtinimo dalį
      EUROPOS PARLAMENTAS,
      atsižvelgdamas į Europos profesinio mokymo plėtros centro 2008 finansinių metų galutines metines ataskaitas,
      atsižvelgdamas į Audito Rūmų ataskaitą dėl Europos profesinio mokymo plėtros centro 2008 finansinių metų metinių finansinių ataskaitų su Centro atsakymais (1),
      atsižvelgdamas į 2010 m. vasario 16 d. Tarybos rekomendaciją (5827/2010 – C7–0061/2010),
      atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
      atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (3), ypač į jo 12a straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
      atsižvelgdamas į Darbo tvarkos taisyklių 77 straipsnį ir VI priedą,
      atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0091/2010),
      
                  A.
               
               
                  kadangi Audito Rūmai pranešė, kad jiems pateikti pagrįsti patikinimai, jog 2008 finansinių metų metinės ataskaitos yra patikimos, o pagal jas atliktos finansinės operacijos – teisėtos ir tvarkingos;
               
            
                  B.
               
               
                  kadangi Parlamentas 2009 m. balandžio 23 d. patvirtino Europos profesinio mokymo plėtros centro direktoriui, kad Centro 2007 finansinių metų biudžetas įvykdytas (5), ir prie biudžeto įvykdymo patvirtinimo pridėtoje savo rezoliucijoje, be kita ko, atkreipė dėmesį į Audito Rūmų pastabas dėl didelės dalies perkeltų arba panaikintų asignavimų, dėl būtinybės programuojant nustatyti tikslus, kuriuos būtų galima įvertinti, ir veiklos rodiklius bei aiškų tikslų ir jiems pasiekti reikalingų biudžeto išteklių ryšį;
               
            
                  1.
               
               
                  džiaugiasi, kad Audito Rūmai pareiškė, jog Centro 2008 finansinių metų metinės finansinės ataskaitos teisėtos ir tvarkingos;
               
            
         Veikla
      
      
                  2.
               
               
                  sveikina Centrą, kad Audito Rūmai jam suteikė teigiamą 2008 finansinių metų patikinimo pareiškimą ne tik dėl ataskaitų, bet ir dėl pagal jas vykdytų operacijų; pažymi, kad Centras padarė didžiulę pažangą inventorizacijos procedūros, skirtos turtui nustatyti, registruoti ir kapitalizuoti, vidaus kontrolės procedūrų dokumentacijos ir viešojo pirkimo procedūrų srityse;
               
            
                  3.
               
               
                  dar kartą pabrėžia, jog svarbu, kad programuodamas Centras nustatytų SMART tikslus ir RACER rodiklius, kuriais remiantis vertintų savo pasiekimus; tačiau atkreipia dėmesį į Centro tvirtinimą, kad sudarydamas savo 2009 m. programą jis atsižvelgė į šias pastabas; taip pat ragina Centrą svarstyti galimybę programuojant kiekvieną savo operaciją taikyti Gantto diagramą, kad būtų galima greitai nustatyti, kiek laiko kiekvienas darbuotojas skyrė konkrečiam projektui, ir skatinti vadovautis į rezultatus orientuotu principu;
               
            
                  4.
               
               
                  tačiau teigiamai vertina Centro ketinimą 2010 m. pradėti taikyti bandomąją sistemą siekiant užregistruoti laiką, kurį kiekvienas darbuotojas skyrė konkrečiam Centro projektui vykdyti;
               
            
                  5.
               
               
                  ragina Centrą lentelėje, kuri turi būti pridėta prie kitos Audito Rūmų ataskaitos, palyginti operacijas, vykdytas metais, kurių biudžeto įvykdymas tvirtinamas, ir ankstesnių metų operacijas, kad biudžeto įvykdymo patvirtinimo institucija galėtų veiksmingiau vertinti jo veiklą skirtingais metais;
               
            
                  6.
               
               
                  teigiamai vertina glaudų Europos profesinio mokymo plėtros centro ir Europos mokymo fondo (ETF) bendradarbiavimą ir sinergiją, atsižvelgdamas į susijusią šių dviejų agentūrų atsakomybės sritį; ragina abi agentūras į savo 2009 m. veiklos ataskaitas įtraukti išsamią tolesnės veiklos, susijusios su bendradarbiavimo susitarimu, ataskaitą;
               
            
         Biudžeto ir finansų valdymas
      
      
                  7.
               
               
                  atkreipia dėmesį į tai, kad Centras vėl perkėlė asignavimus (25 % pagrindinei veiklai skirtų mokėjimų asignavimų, t. y. 1 400 000 EUR); pabrėžia, kad tai atspindi diferencijuotų asignavimų, skirtų pagrindinės veiklos išlaidoms, programavimo ir priežiūros trūkumus;
               
            
         Žmogiškieji ištekliai
      
      
                  8.
               
               
                  pažymi, kad Centre dirba 128 darbuotojai ir kad 2009 m. jame pradėta taikyti rezultatų vertinimo sistema; tikisi, kad jam bus pateikta informacija apie rezultatus, pasiektus pradėjus taikyti šią sistemą;
               
            
         Vidaus auditas
      
      
                  9.
               
               
                  sveikina Centrą, kuris tapo pirmąja agentūra, savanoriškai atlikusia bandomąjį etinės aplinkos auditą; atkreipia dėmesį į tai, kad šį auditą 2009 m. vasario 16–20 d. atliko trys auditoriai, o Vidaus audito tarnyba (VAT) patvirtino, kad Centre sukurta etiniu požiūriu gera aplinka;
               
            
                  10.
               
               
                  pripažįsta, kad nuo 2006 m. Centras įgyvendino 15 iš 30 VAT pateiktų rekomendacijų; atkreipia dėmesį į tai, kad iš 15 dar neįgyvendintų rekomendacijų šešios laikomos labai svarbiomis ir labiausiai siejamos su žmogiškųjų išteklių valdymu (pvz., su darbuotojų veiklos rezultatais, asmeninių tikslų nustatymu, Personalo komiteto vaidmens ir atsakomybės apibrėžtimi); tikisi pažangos šioje Centro darbui itin aktualioje srityje ir ragina apie tai informuoti;
               
            
                  11.
               
               
                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2010 m. gegužės 5 d. rezoliucijoje (6) dėl ES agentūrų veiklos, finansų valdymo ir kontrolės.
               
            
         (1)  OL C 304, 2009 12 15, p. 118.
      
         (2)  OL L 248, 2002 9 16, p. 1.
      
         (3)  OL L 39, 1975 2 13, p. 1.
      
         (4)  OL L 357, 2002 12 31, p. 72.
      
         (5)  OL L 255, 2009 9 26, p. 141.
      
         (6)  Priimti tekstai, P7_TA(2010)0139 (Žr. šio Oficialiojo leidinio p. 241).